text: ছাং চিয়াং নদীর ব-দ্বীপ বা ইয়াং সে নদীর ব-দ্বীপ ( বা ) একটি ত্রিভুজাকৃতির মহানগর অঞ্চল যা মূলত উ চীনা ভাষাভাষী সাংহাই, দক্ষিণ-পূর্ব আনহুয়েই প্রদেশ, দক্ষিণ চিয়াংসু প্রদেশ ও উত্তর চচিয়াং প্রদেশ নিয়ে গঠিত। এলাকাটি প্রাচীন চিয়াংনান (আক্ষরিক অর্থে "নদীর দক্ষিণে") সাংস্কৃতিক অঞ্চলের হৃৎকেন্দ্রে অবস্থিত, যেখানে ইয়াংসে তথা ছাংচিয়াং নদীটি পূর্ব চীন সাগরে পতিত হয়েছে। ব-দ্বীপটির মৃত্তিকা উর্বর বলে এখানে প্রচুর পরিমাণে শস্য, তুলা, চা ও শণ উৎপন্ন হয়। ২০১৮ সালে ছাং চিয়াং ব-দ্বীপ অঞ্চলের স্থূল অভ্যন্তরীণ উৎপাদন ছিল ২.২ লক্ষ কোটি মার্কিন ডলার, যা ইতালির অর্থনীতির সমান এবং চীনের অর্থনীতির এক-পঞ্চমাংশ।
  
  অঞ্চলটির নগরায়ন ঘটার ফলে এই অঞ্চলে পরস্পর-সংলগ্ন বহুসংখ্যক মহানগর এলাকার পুঞ্জীভবন ঘটেছে, যা সম্ভবত বিশ্বের সর্ববৃহৎ মহাপৌরপুঞ্জ। এলাকাটির আয়তন প্রায় ১ লক্ষ বর্গকিলোমিটার (পশ্চিমবঙ্গ রাজ্যের চেয়ে কিছু বেশি) এবং এখানে প্রায় ১১ কোটি অধিবাসীর বাস, যাদের মধ্যে ৮ কোটিরও বেশি লোক পৌর এলাকায় বাস করে। বৃহত্তর ব-দ্বীপ অঞ্চলকে গণনায় ধরলে এই অঞ্চলে ১৪ কোটিরও বেশি লোক বাস করে, যা কিনা চীনের জনসংখ্যার এক-দশমাংশ।
  
  সাংহাই, নানচিং, সুচৌ, উশি, ছাংচৌ, হাংচৌ, হুচৌ, শাওশিং, নিংপো, ইত্যাদি এ অঞ্চলের কিছু গুরুত্বপূর্ণ নগরী।
  
  তথ্যসূত্র
  
  বহিঃসংযোগ
  
   PBS.org, Journey to Planet Earth, Yangtze River Delta, China
   United Nations Economic and Social Commission for Asia and the Pacific (UNESCAP): Yangtze River Delta
   Economic profile for the Yangtze River Delta — at HKTDC—Hong Kong Trade Development Council.
   Asian Times: "Growth cools in Yangtze River region" 
   
   
  
  বিষয়শ্রেণী:চীনের অঞ্চল
  বিষয়শ্রেণী:চীনের মহানগর এলাকা
  বিষয়শ্রেণী:চীনা ভাষার বহিঃসংযোগ থাকা নিবন্ধ
  বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
  বিষয়শ্রেণী:চীনা ভাষার লেখা রয়েছে এমন নিবন্ধ
  বিষয়শ্রেণী:Pages with unreviewed translations
title: ছাং চিয়াং নদীর ব-দ্বীপ